Veibeskrivelse All you need is Hostel St. Petersburg |Kart over St. Petersburg
Rubinshteina Street, 6, St. Petersburg, Russland Template Meta Programming and Number Theory - CodeProject 11,116,693 members (75,568 online)
Last Visit: 31-Dec-99  19:00 &nbsp; &nbsp; Last Update: 28-Dec-14  17:01Refresh1 Motoris uit kitsvloed in Centurion gered | Netwerk24
Motoris uit kitsvloed in Centurion gered
Deur Nicole Mccain, News24 02 November 2019 11:29
’n Motoris word Saterdag uit ’n kitsvloed in Centurion gered. Foto: Twitter/Yusuf Abramjee
’n Man is Saterdagoggend gered nadat sy bakkie in ’n vloed vasgeval het ná swaar reën in Centurion in Pretoria.
Volgens Charles Mobasa, adjunkhoof en woordvoerder van die nooddienste in Pretoria, het die man probeer om ’n pad met sy bakkie oor te steek toe die bakkie in Rabiestraat vasval.
Nooddienspersoneel is uitgeroep en het die man uit die bakkie gered. Die bakkie is ook herwin.
“Ons kry gereeld kitsvloede in gebiede waar water vinnig opdam soos in Centurion en langs die Apiesrivier. Water dam vinnig op en vloei vinnig weg,” het Mobasa gesê.
Mobasa het motoriste gewaarsku om nie te probeer ry waar die water sterk vloei gedurende die reënseisoen nie.
“As jy onseker oor die water se diepte is, vat eerder ’n alternatiewe pad. Dit mag dalk lyk of die water nie diep is nie, maar bewegende water het ’n krag wat dikwels ’n voertuig kan wegvoer.”
Volgens hom is die metropolisie in Pretoria op bystand gedurende die reënseisoen vir voorvalle waar vloede voorkom.
Die weer in jou streek vir die groot rugbydag